Dhimitër Xhuvani
<s>Dhimitër Xhuvani (, 23. maj 1934 – 19. septembar 2009) bio je albanski pisac i scenarist.</s>

<s>Život
Dhimitër Xhuvani rođen je 1934. u mjestu Pogradecu u Albaniji.</s><s>Njegov otac, Kostaq Xhuvani, bio je cijenjeni učitelj iz Elbasana.</s><s>Godine 1944, tijekom Drugog svjetskog rata, njegova je obitelj pobjegla iz Pogradeca i sklonila se u oblast Mokru, gdje su ostali sve dok njihova zemlja nije oslobođena, nakon čega su se preselili u Elbasan.</s><s>Poslije završene srednje medicinske škole radio je u seoskim bolnicama u Librazhdu, Peqinu, Gramshu i Cërriku.</s><s>Potom je napustio medicinu i nastavio studij na Povjesno-filološkom fakultetu u Tirani, a kasnije u Moskvi.</s>

<s>Zbog objavljivanja romana Tunel (, 1966), u kojem je realistično opisao stanje u tadašnjoj Albaniji, bio je prognan iz Tirane.</s><s>Nakon rehabilitacije objavio je roman Ponovno na nogama (, 1970), koji je doživio velik uspjeh te bio i dramatiziran, o nesreći glavnog junaka i njegovoj vjeri u život.</s>

<s>Xhuvani je dobitnik mnogih književnih nagrada, a njegovo je djelo prevedeno na mnoge jezike, uključujući talijanski, francuski, engleski, ruski, japanski i kineski.</s>

<s>Umro je u Tirani prirodnom smrću u dobi od 75 godina.</s>

<s>Djela
 Kambanat e fundit (, 1958), zbirka pripovijedaka gdje slika životne drame pojedinaca;
 Midis dy netëve (, 1962);
 Tuneli (, 1966), roman;
 Përsëri në këmbë (, 1970), roman koji je doživio velik uspjeh i bio dramatiziran za scenu, a prikazuje junaka koji je izgubio obje noge, ali ne i vjeru u život;
 Fan Smajli (1971), roman koji se bavi radništvom;
 Zgjimi i Nebi Surrelit (, 1976);
 Do të jetojmë ndryshe (, 1979), roman;
 Vdekja e zotit Kaloti (, 1981), roman;
 Bota ime (, 1984), roman.</s>

<s>Vidi još
 Albanska književnost</s>

<s>Reference</s>

<s>Literatura</s>

<s>Vanjske veze
Djela Dhimitëra Xhuvanija na Open Library</s>

<s>Albanski pisci
Albanski romanopisci
Albanski scenaristi</s>

